ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
سومنگلم پنچمابھوت کانفرنس سیریز وایو – زندگی کے لئے روح رواں ، بھوبنیشور میں منعقد ہوگی
آزادی کے 75 ویں سال میں آزادی کا امرت مہوتسو منانے کے لئے اور ملک میں صاف ہوا کی ضرورت پر ایک چینل ڈائیلاگ کی طرف سے ‘وایو  - زندگی کے لئے روح رواں’ کے عنوان سے 2 دسمبر 2022 کو شکشا وانوسندھان یونیورسٹی ، بھوبنیشور ، اڈیشہ میں ایک کانفرنس منعقد ہو رہی ہے۔ یہ کانفرنس ہوا کے تبدیل ہوتے ہوئے معیار کے ایشوز پر مرکوز ہوگی۔ اس کے ساتھ ساتھ موسمیاتی تبدیلی اور آلودگی پر کنٹرول کو لے کر سائنسی نقطہ نظر سے مباحثہ ہوگا، تاکہ ہم قدیم مخطوطوں اور کتابوں سے ہوا کے معیار کو بہتر بنانے کے عمل کو سمجھ سکیں۔
اس تقریب میں اڈیشہ کے گورنر عزت مآب پروفیسر گنیشی لال، ماحولیات، جنگلات اور موسمیاتی تبدیلی کے مرکزی وزیر جناب بھوپندر یادو ، تعلیم اور ہنر مندی وکاروبار کے مرکزی وزیر جناب دھرمیند رپردھان ، ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے، کٹک کے ممبر پارلیمنٹ جناب بھرتھو ہری مہتاب، بھوبنیشور کی مملکت پارلیمنٹ محترمہ آپراجیتا سارنگی اور ملک کے دیگر علاقوں سے اہم شخصیات شریک ہوں گی۔
پنچمابھوت کے نظریہ کے مطابق قدرت کی ہر چیز پانچ عناصر مٹی، پانی ، آگ ، ہوا اور خلاء سے تعمیر ہوئی ہے۔ ان عناصر میں سے کسی ایک میں عدم توازن سے یا اس کو خطرہ لاحق ہونے سے انسانی زندگی کے لئے خطرات پیدا ہوجاتے ہیں۔ چنانچہ قوت زندگی کی پائیداری اور اچھی صحت کے لئے صاف ہوا کی اشد ضرورت ہے۔ وایو کانفرنس کا مقصد تمام اہم اسٹیک ہولڈر کو متحد کر کے قومی صاف ہوا پروگرام میں مقرر شدہ ہمارے ہوا کے معیار سے متعلق اہداف کی حصولیابی کے لئے سرکاروں کے ذریعہ کی جانے والی اہم کوششوں کی تعمیر سازی کرنا ہے۔
صاف ہوا کے اہداف کی حصولیابی کے لئے اپنی کوششوں میں ہمارے شہروں کی حصولیابیوں کا جشن منانے کے لئے صاف ہوا سروے پر مبنی ‘نیشنل کلین ایئر سٹی’ ایوارڈ ہوا کے معیار کے اہداف کو پورا کرنے اور اصلاحات اور عملی نفاذ کے لئے بہترین کارکردگی کا مظاہرہ کرنے والے 9 شہروں کو دیا جائے گا۔ ان شہروں کو مجموعی طور پر پانچ کروڑ روپے پر مشتمل نقد انعام سے نوازا جائے گا تاکہ ان کی صاف ہوا سے متعلق اہداف کی سمت میں کی جانے والی کوششوں کو مزید مہمیز کیا جاسکے۔
ملک کے نوجوانوں کو تعمیری طور سے جوڑنے اور ہوا کے معیار کے تعلق سے انہیں چیلنجوں کا حل نکالنے کے لئے اپنے اختراعاتی خیالات کو پیش کرنے کے لئے ایک پلیٹ فارم مہیا کرنے کی غرض سے 2 دسمبر 2022 کو ایک پرکشش نوجوانوں سے متعلق شیشن بھی منعقد کیا گیا ہے، جس میں طلباء ، فلکیاتی سائنس، موسمیاتی تبدیلی ، انسانی صحت ، ورثہ جاتی مطالعات ، زرعی ایشوز اور انہیں دور کرنے کے اقدامات پر ماہرین کے ساتھ ایک شیشن میں حصہ لیں گے۔ ہوا کے معیار ، قدرتی متبادل اور اڈیشہ کے ورثے کی نمائش کرنے کے لئے عوامی بیداری میں اضافے کی غرض سے ایک نمائش بھی منعقد کی جائے گی۔
اجلاس میں ماہرین ، طلباء ، اساتذہ، ریاستی آلودگی کنٹرول کے بورڈوں ، آلودگی کنٹرول کمیٹیوں ، میونسپل کمشنروں، ریاستی ماحولیاتی سکریٹریوں، سائنسدانوں اور انجینئروں سمیت 500 سے زیادہ شرکاء شامل ہوں گے۔ آزادگی کے امرت مہو تسو کے تحت جاری تقریبات میں عوامی شراکت داری میں اضافہ کرنے کے لئے یہ ایک بڑا شراکت داری پروگرام ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-13118
(Visitor Counter : 76
ریلوے کی وزارت
وندے بھارت ایکسپریس ٹرینوں کی اہم خصوصیات
وندے بھارت ٹرینوں کی تعمیر کے لئے 1343.72 کروڑروپے کے فنڈ کا استعمال کیا گیا
ریلوے ، مواصلات و الیکٹرانک اور اطلاعاتی ٹکنالوجی کے مرکزی وزیر جناب اشونی ویشنو نے آج لوک سبھا میں ایک سوال کے تحریری جواب میں بتایا کہ مسافروں کو بہتر سفر کا احساس مہیا کرنے کے مقصد سے ہندوستانی ریلوے نے جدید کوچوں والی وندے بھارت ٹرینیں شروع کی ہیں، جن میں درج ذیل خصوصیات ہیں:
- کوچ سے مزیّن
- 160 کلومیٹر فی گھنٹے تک تیز اور درمیانی اعلیٰ رفتار تک آپریشن ۔
- فری مسافروں کی آمدورفت کے لئے مکمل طور پر بند گینگ وے
- خود کار پلگ دروازے
- ایگزیکٹو کلاس میں گھومنے والی سیٹوں کے ساتھ ریکلائننگ آرگو نومک سیٹیں
- چڑھنے میں بے حد آرامدہ
- ہرسیٹ کے ساتھ موبائل چارجنگ ساکٹ
- ہاٹ کیس بوتل کولر ، زیادہ ٹھنڈا اور ہاٹ واٹر بوائلر کے انتظام کے ساتھ منی پینٹری
- بالواسطہ اور بجھانے والی لائٹیں
10-مسافروں کے لئے ڈی ٹی سی میں خصوصی بیت الخلاء
11-ہرکوچ میں ایمرجنسی کھلنے لائق کھڑکیاں اور آگ بجھانے کے آلات
12- تمام کوچوں میں سی سی ٹی وی کیمرہ
13-تمام کوچوںمیں ایمرجنسی الارم ، پش بٹن اور ٹاک بیک اکائیاں
14- بہتر آگ سے بچاؤ- بجلی والی الماریوں اور بیت الخلاء میں ایروسول پرمبنی آگ کا پتہ لگانے اور بجھانے کا نظام
15- وائس ریکارڈنگ سہولت اور کریچ ہارڈنڈ میموری کے ساتھ ڈرائیور – گارڈ مواصلات
16- ریموٹ مانٹیرنگ کے ساتھ کوچ کنڈیشن مانیٹرنگ سسٹم 
17- آفات کے دوران لائٹ -ایمرجنسی کے معاملے میں ہر کوچ میں چار نمبر
18- کوچ کے باہر رئیر ویو کیمرے سمیت چار پلیٹ فارم سائڈ کیمرے
وندے بھارت ٹرینوں کی تعمیر کے لئے 1343.72 کروڑروپے
28 جولائی 2023 تک ہندوستانی ریلوے میں 50 وندے بھارت ٹرینیں براڈ گیج ( بی جی الیکٹر ی فائی نیٹ ورک کےساتھ تمام ریاستوں کو جوڑتے ہوئے اپنی خدمات فراہم کررہی ہے۔
وندے بھارت خدمات سمیت ٹرینوں کا تعارف ہندوستانی ریلوے کا ایک جاری عمل ہے اور یہ چلانے میں آسانی ، ٹریفک کو بہتر بنانے وغیر ہ جیسے موضوعات کا حصہ ہے۔
ہندوستان میں سودیشی ڈیزائن کی گئی اور سودیشی طورپر تیار کی گئی درمیانی درجے کی رفتار والی وندے بھارت ٹرینیں مسافروں کو ایک جدید انداز کا اور آرام دہ ریل سفر کا احساس کرارہی ہیں۔
وزارت خزانہ
انکم ٹیکس کے محکمے نے مہاراشٹر میں اہم کاروباری گروپوں پر چھاپہ مارا
انکم ٹیکس کے محکمے نے 25.08.2022 کو ریت کی کان کنی، شکر تیار کرنے، سڑک کی تعمیر، صحت کی دیکھ بھال اور میڈیکل کالج وغیرہ چلانے کا کاروبار کرنے والے دو گروپوں پر چھاپے مارے اور ضبطی کی کارروائی کی۔ مہاراشٹر کے سولاپور، عثمان آباد، ناسک اور کولہاپور اضلاع میں پھیلے 20 سے زیادہ احاطوں پر چھاپے مارے گئے۔
چھاپے کے دوران، ہارڈ کاپی دستاویزات اور ڈیجیٹل ڈیٹا کی شکل میں بڑی تعداد میں مجرمانہ شواہد ملے جنہیں قبضے میں لیا گیا۔ اِن شواہد سے ٹیکس چوری کے مختلف طریقوں کا پتہ چلا جن پر گروپ کی طرف سے عمل کیا جاتا تھا۔ ان میں بوگس اخراجات کی بکنگ، غیر ظاہر شدہ نقد فروخت، غیر وضاحت شدہ قرضوں اور کریڈٹ کے اندراجات وغیرہ شامل ہیں۔
ریت کی کان کنی اور شکر تیار کرنے میں مصروف گروپ کے معاملے میں 15 کروڑ روپے سے زیادہ کی شکر کی بے حساب نقد فروخت کے دستاویزی ثبوت برآمد اور ضبط کئے گئے ہیں۔ چھاپے میں یہ بات بھی سامنے آئی ہے کہ اس گروپ نے اپنی بے حساب آمدنی کو فرضی غیر محفوظ قرضوں کی شکل میں اپنے کھاتوں کی کتابوں میں دکھایا تھا۔ گروپ کو کئی قرض دینے والوں کے علاوہ گروپ کے پروموٹروں نے بھی اعتراف کیا ہے کہ گروپ کی طرف سے 10 کروڑ روپے سے زیادہ کی بے حساب نقدی اس طریقے سے کھاتوں کی کتابوں میں دکھایا تھا۔
نان فائلر کارپوریٹ ادارے کے اثاثوں کی فروخت پر تقریباً 43 کروڑ روپے کے سرمائے کے منافع کے ثبوت بھی ضبط کئے گئے ہیں۔
صحت کی دیکھ بھال کے کاروبار اور میڈیکل کالج کو چلانے کے علاوہ سڑک کی تعمیر میں بھی مصروف دوسرے گروپ میں کیپٹیشن فیس اور ڈاکٹروں/پی جی طلباء کو ادا کی گئی تنخواہ اور وظیفہ کی واپسی کی غیر ظاہر شدہ نقد رسیدوں کے ثبوت ملے۔ علاوہ ازیں فرضی اخراجات کی بکنگ اور کنٹریکٹ کی ادائیگی وغیرہ کے شواہد بھی پائے گئے جنہیں ضبط کیا گیا۔ گروپ کی اس طرح کی غیر ظاہر شدہ آمدنی کا ابتدائی اندازہ 35 کروڑ روپے کا ہے۔
اب تک، کی تلاشی میں 100 کروڑ روپے سے زائد کی بے حساب آمدنی کا پتہ چلا ہے۔5 کروڑ روپے سے زائد کے غیر ظاہر شدہ مزید اثاثے بھی ضبط کئے گئے ہیں۔
مزید تحقیقات کا سلسلہ جاری ہے۔
وزارت دفاع
سمندری طوفان امفن : بھارتی فضائیہ امدادی کاموں کے لئے پوری طرح تیار
نئی دلّی ،23 مئی /سمندری طوفان امفن کے پیش نظر انسانی ہمدردی کی بنیاد پر امداد اور آفات میں راحت رسانی  کے تئیں اپنے فرائض کی انجام دہی کے لئے بھارتی فضائیہ  ملک کے مشرقی علاقوں میں امدادی کارروائیوں کے لئے پوری طرح تیار ہے ۔ بھارتی فضائیہ نے اب تک 56 بھاری اور اوسط درجے کے ساز و سامان کے ساتھ پروازیں کی ہیں جن میں 25 پروازیں ہوائی جہازوں کے ذریعے اور 31 پروازیں ہیلی کاپٹروں کے ذریعے کی گئیں ۔
طیاروں / ہیلی کاپٹروں کو امدادی کاموں کے لئے ضروری ساز و سامان سے لیس کیا گیا ہے اور یہ فضائیہ کے مختلف اڈوں پر فوری تعینات کے لئے عملے کے ساتھ تیار کھڑے ہیں ۔ فضائیہ کے صدر دفتر پر قائم کیا گیا بحران کے بندوبست کا شعبہ سرگرمی کے ساتھ شہری انتظامیہ اور این ڈی آر ایف کی ٹیموں کے ساتھ تعاون کر رہا ہے ۔
بھارتی فضائیہ کے 2 سی – 130 طیاروں نے پونے اور ارکوّنم سے کولکاتہ کے لئے 21 مئی ، 2020 ء کو این ڈی آر ایف کی دو - دو ٹیموں کو پہنچایا ہے ۔ اِن ٹیموں کے ساتھ این ڈی آر ایف کی امدادی کارروائیوں کے لئے ضروری بھاری ساز و سامان / مشینری پر مشتمل 8.6 ٹن سامان بھی پہنچایا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔


U. No. 2742
(Visitor Counter : 145
صحت اور خاندانی بہبود کی وزارت
کووڈ-19 اپڈیٹ
ملک گیر ٹیکہ کاری مہم کے تحت اب تک186.38 کروڑ ٹیکے لگائے جاچکے ہیں
سردست بھارت میں زیر علاج مریضوں کی تعداد11,366ہے
زیر علاج مریضوں کی شرح فی الحال0.03 فیصد ہے
شفایابی کی شرح فی الحال98.76 فیصد ہے
گذشتہ 24 گھنٹوں کے دوران796مریض رو بہ صحت ہوئے ہیں،شفایاب ہونے والے مریضوں کی کل تعداد بڑھ کر4,25,07,834 ہوگئی ہے
گزشتہ 24 گھنٹے میں975 نئے معاملے درج کئے گئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 83.14کروڑ ٹیسٹ کئے جاچکے ہیں؛ گذشتہ 24 گھنٹوں میں3,00,918 ٹیسٹ کئے گئے
وزیراعظم کا دفتر
وزیراعظم کی آندھرا پردیش کے یوم تاسیس پر اس کے عوام کو مبارکباد
نئی دہلی، یکم نومبر ،2020 / وزیراعظم ، جناب نریندر مودی نے آندھرا پردیش کے یوم تاسیس پر اس کے عوام کو مبارکباد دی ہے۔
وزیراعظم نے کہا ’’آندھرا پردیش کا دوسرا نام محنت اور ہمدردی ہے۔ آندھرا پردیش کے عوام بہت سے میدانوں میں مہارت حاصل کرتے رہے ہیں۔ آندھرا پردیش کے یوم تاسیس پر ریاست کے عوام کو میری طرف سے مبارکباد اور ان کی ترقی کی امنگوں کے لیے نیک خواہشات۔‘‘
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6858
(
وزارت دفاع
دفاعی امور پر لکھنے والے نامہ نگاروں کا کورس-2019، ممبئی میں ایم ڈبلیو سی میں شروع ہوا
نئی دہلی،27؍اگست2019؍دفاعی امور پر لکھنے والے نامہ نگاروں کا کورس، 26 اگست 2019ء کو شروع ہوا۔ یہ ایک ماہ طویل کورس ہے، جو علاقائی اور قومی میڈیا ہاؤسوں کے منتخب نامہ نگاروں کے لئے ہوتا ہے۔اس کی شروعات ممبئی کے میریٹائم وار فیئر سینٹر  میں ہوئی۔مغربی بحری کمان کے چیف آف اسٹاف نے افتتاحی خطبہ دیا اور ایم ڈبلیو سی کے ڈائریکٹر نے کورس میں حصہ لینے والے 32 نامہ نگاروں کا خیر مقدم کیا۔ ڈی سی سی کا مقصد تمام سطحوں پر ایسے نامہ نگاروں کو تیار کرنا ہے، جو مسلح افواج کو سمجھ سکیں اور بحریہ کے ماحول کے بارے میں رپورٹنگ کرتے وقت اس کی ضرورتوں سے واقف ہوسکیں۔
اگلے ایک ہفتہ میں بحریہ اور کوسٹ گارڈ کے ماہرین ان نامہ نگاروں کو لیکچر دیں گے اور انہیں بحریہ کی کارروائیوں کے مختلف پہلوؤں سے واقف کرائیں گے۔ان میں طیارہ بردار جہازوں کے کام کاج کا طریقہ ، بحریہ کی ڈپلومیسی ، انسان دوستی کی امداد اور قدرتی آفات کی تعلق سے بحریہ کا رول ، بحریہ اور کوسٹ گارڈ کا تنظیمی ڈھانچہ وغیرہ شامل ہیں۔کورس میں حصہ لینے والے بحریہ اور کوسٹ گارڈ کے جہازوں، آب دوز کشتیوں اور بحری اڈے کا دورہ بھی کریں گے۔ڈی سی سی کی خصوصیت یہ ہے کہ نامہ نگار اگلے مورچوں کے بحری بیڑے کے بارے میں رپورٹنگ کریں گے، جس سے ان لوگوں کو بحریہ کی کارروائی کے بارے میں براہ راست تجربات حاصل ہوں گے۔
ریلوے کی وزارت
ریلوے وزیر جناب اشونی ویشنو نے امیدواروں/ طلبا کو ریلوے امتحان سے متعلق ان کے خدشات دور کرنے کی یقین دہانی کرائی
ریلوے کے وزیر جناب اشونی ویشنو نے ڈی ڈی نیوز کے ساتھ بات چیت میں کہا، ”ہم امیدواروں/طلبا کے مسائل اور شکایات کو انتہائی حساسیت کے ساتھ دیکھیں گے۔“ آر آر بی سنٹرلائزڈ امپلائمنٹ نوٹس  نمبر 01/2019 کے تحت جاری بھرتی امتحان کے دوسرے مرحلے کے لیے  - جس کے نتیجے کا اعلان 14.01.2022 کو اعلان کیا گیا ہے اس کی شارٹ لسٹنگ کے عمل پر کچھ امیدواروں نے تشویش کا اظہار کیا ہے۔
اس معاملے پر ڈی ڈی نیوز سے بات کرتے ہوئے جناب اشونی وشنو نے کہا کہ معاملے کو حساسیت کے ساتھ حل کیا جائے گا۔ ان خدشات کا جائزہ لینے کے لیے سینیئر افسران کی ایک اعلیٰ اختیاراتی کمیٹی نے امیدواروں کی درخواست قبول کرنا شروع کر دیا ہے۔ ریلوے ریکروٹمنٹ بورڈ  کے سینیئر اہلکار طلبا کے گروپس سے ملاقات کر رہے ہیں۔ وزیر موصوف نے امیدواروں/طلبا کو یقین دلایا کہ ان کے تمام مسائل کو انتہائی حساسیت کے ساتھ حل کیا جائے گا اور انہیں کسی کی بھی طرح متاثر ہونے کی ضرورت نہیں ہے۔
امتحان کے دوسرے مرحلے کے لیے شارٹ لسٹ کیے جانے والے امیدواروں کی تعداد کے معاملے کی وضاحت کرتے ہوئے، وزیر نے کہا کہ این ٹی پی سی مرحلہ II کے امتحان کے لیے طلب کیے جانے والے امیدواروں کی تعداد، ریلوے کے پرانے طریقہ کار کے طور پر، خالی آسامیوں کی تعداد سے صرف 10 گنا زیادہ تھی۔ سی ای این 03/2015 کے لیے طلب کیے گئے امیدواروں کی تعداد کو اسامیوں کی تعداد سے 10 گنا سے بڑھا کر 15 گنا کر دیا گیا ہے اور سی ای این 1/2019 کے لیے یہ تعداد خالی آسامیوں کی تعداد سے 20 گنا تک بڑھا دی گئی ہے، تاکہ زیادہ سے زیادہ طلبا امتحان میں شرکت کا موقع حاصل کریں۔
جناب وشنو نے وضاحت کی کہ ”اگر آپ ہر زمرے کو دیکھیں تو ہر زمرے کے لیے 20 گنا زیادہ طلبا/امیدواروں کا انتخاب کیا گیا ہے۔“ بات یہ ہے کہ ایک سے زیادہ امیدواروں نے ایک سے زیادہ زمرے کے لیے درخواست دی ہے۔ چونکہ دوسرا مرحلہ CBT کے پانچ مختلف درجوں پر مشتمل ہے اور ایک امیدوار کو اہلیت، میرٹ اور پسند کی بنیاد پر ایک سے زیادہ لیول کے لیے شارٹ لسٹ کیا جا سکتا ہے، اس لیے 7 لاکھ رول نمبرز کی فہرست میں کچھ نام ایک سے زیادہ فہرست میں ظاہر ہو سکتے ہیں۔ وزیر موصوف نے کہا کہ اس مسئلے کو حل کیا جا سکتا ہے اور سڑک پر احتجاج کرنے یا ٹرین کو آگ لگانے کی ضرورت نہیں ہے، کیونکہ ریلوے کا بنیادی ڈھانچہ عوامی ملکیت ہے۔
اس مسئلہ کے حل کے بارے میں بات کرتے ہوئے، شری اشونی وشنو نے کہا کہ امیدواروں کے خدشات/ شکایات کو دیکھنے کے لیے تشکیل دی گئی اعلیٰ سطحی کمیٹی میں بھرتی کے عمل میں وسیع تجربہ رکھنے والے سینیئر افسران کو شامل کیا گیا ہے۔ انھوں نے متعلقہ طلبا/امیدواروں سے درخواست کی کہ وہ تین ہفتوں کے اندر یعنی 16.02.2022 تک کمیٹی کو اپنی شکایات/ تحفظات پیش کریں اور اس کے فوراً بعد ہم اس کا حل نکالیں گے۔
وزارت دفاع
تمہیدی تقریب
بھارت – فرانس مشترکہ فوجی مشق کا چھٹا ایڈیشن
ایکس شکتی 2021 کا آغاز 15 نومبر 2021 سے
نئی دہلی، 12/نومبر 2021 ۔ بھارت اور فرانس تین دو سالہ تربیتی مشق کرنے جارہے ہیں، ان میں بھارتی فضائیہ کے ساتھ گروڑ مشق، بھارتی بحریہ کے ساتھ ورون مشق اور بھارتی بری فوج کے ساتھ شکتی مشق شامل ہیں۔ دو سالہ تربیتی مشق ’’ایکس شکتی 2021‘‘ کے چھٹے ایڈیشن کا انعقاد 15 سے 26 نومبر 2021 کے دوران فرانس کے فریجس میں ہوگا۔ اس دو سالہ مشق میں بھارتی بری فوج کی نمائندگی گورکھا رائفلز انفینٹری بٹالین کی ایک پلٹن کرے گی ، جبکہ فرانس کی نمائندگی چھٹے لائٹ آرمرڈ بریگیڈ کا 21واں میرین انفینٹری ریجمنٹ کرے گا۔
گورکھا رائفلز کے بھارتی دستے کی ایک شاندار وراثت ہے، جو اس کی 68 سالہ شاندار تاریخ کے دوران فوجی شجاعت اور اعلیٰ ترین قربانیوں کی بدولت حاصل ہوئی ہے۔ 1971 کی جنگ میں ان کے تعاون کا اعتراف بیٹل آنر شنگو ریور ویلی اور تھیٹر آنر آف جموں اینڈ کشمیر میں کیا تھا۔ فرانسیسی فوجی دستے کی تشکیل 1831 میں سیکنڈ میرین ریجمنٹ کے نام سے ہوئی تھی، جسے بعد میں 1901 میں اکیسویں میرین انفینٹری ریجمنٹ کا نام دیا گیا تھا۔ اس کی 120 برسوں سے زیادہ پر مشتمل شاندار آپریشنل تاریخ ہے اور اس نے فرانسیسی فوج کی سبھی اہم جنگوں میں حصہ لیا ہے۔ اس ریجمنٹ کو ایمفیبیس وارفیئر میں اختصاص حاصل ہے اور اس نے افریقہ، یوگوسلاویہ، افغانستان اور مالی میں متعدد قسم کے آپریشنل تجربات کئے ہیں۔
مشق شکتی کی توجہ اقوام متحدہ کے مینڈیٹ کے تحت سیمی – اَربن علاقے کے پس منظر میں انسداد دہشت گردی آپریشنز پر ہوگی، جس کا مقصد دونوں افواج کے درمیان فوجی تعاون اور انٹر – آپریبلٹی میں اضافہ کرنا ہے۔ مشق شکتی کے گزشتہ ایڈیشن کا انعقاد 31 اکتوبر سے 13 نومبر 2019 کے دوران راجستھان کے مہاجن فیلڈ فائرنگ رینجز میں فارن ٹریننگ نوڈ میں ہوا تھا، جس میں نیم ریگستانی علاقے میں انسداد دہشت گردی کارروائی کا تجربہ کیا گیا تھا اور اس کی توثیق کی گئی تھی۔
زراعت اور کاشتکاروں کی فلاح و بہبود کی وزارت
پودے کے جینیاتی وسائل کا تحفظ انسانوں کی مشترکہ ذمہ داری ہے :نریندرسنگھ تومر
زراعت کے مرکزی وزیرنے روم میں ایف اے اوہیڈکوارٹرس میں بیج سے متعلق معاہدے کی گورننگ باڈی کے 8ویں اجلاس میں شرکت کی
نئی دہلی ،11 نومبر :زراعت کے مرکزی وزیرجناب نریندرسنگھ تومرنے روم ،اٹلی میں خوراک اورزراعت کے لئے پودے کے جینیاتی وسائل کے بین الاقوامی معاہدے  کی گورننگ باڈی کے 8ویں اجلاس کی افتتاحی تقریب سے خطاب کرتے ہوئے وہاں موجود حاضرین کو یاد دلایاکہ پودے کے جینیاتی وسائل کا تحفظ انسانوں کی مشترکہ ذمہ داری ہے ۔ جناب تومرنے مزید کہاکہ وہ ایک ایسے ملک کی نمائندگی کررہے ہیں جہاں زراعت سماج اور معیشت کے لئے ریڑھ کی ہڈی کی مانند ہے : جہاں فصلوں کی حیاتیاتی تنوع زندگی کا اہم جزوہے اورجہاں مقامی لوگوں اور کاشت کاروں نے فصلوں کے نامیاتی وسائل کو ایسی شکل عطاکی ہے جوکہ دنیا بھرمیں پیداوار کی بنیاد ہیں ۔
گورننگ باڈی کا اجلاس دوسال میں ایک مرتبہ منعقد کیاجاتاہے اوراس سال اس اجلاس کا انعقاد 11تا16نومبر کے دوران 146ملکوں ، بین الاقوامی تنظیموں ، سول سوسائٹیوں ،کسانوں کی تنظیموں ، ایف اے او عہدیداروں اور اقوام متحدہ کے اداروں کے مندوبین کی شرکت کے ساتھ کے ساتھ کیاجارہاہے ۔ افتتاحی تقریب میں اٹلی کی وزیرزراعت محترمہ ٹریسابلانووا، ایف اے او کے ڈائرکٹرجنرل ڈاکٹرکیوڈانگ یونے بھی شرکت کی ۔ریاست ہائے متحدہ امریکہ کی محترمہ کرسٹین ڈاوسن بین الاقوامی معاہدے کی چیئرمین ہیں ۔
اس موقع پر مندوبین کو کسانوں کے حقوق اور کاشت کاروں کے حقوق کا تحفظ کرنے کے لئے ‘ پودوں کی اقسام اور کسانوں کے حقوق کا تحفظ  ایکٹ ’ کے ہندوستانی قانون کی انفرادیت کے بارے میں جانکاری دیتے ہوئے جناب نریندرسنگھ نے کہاکہ ہندوستانی قانون پی پی وی اینڈ ایف آر، ایکٹ ، 2021کے تحت ایک کسان کو اپنی زرعی پیداوار کو بچانے ، استعمال کرنے ، اگانے، دوبارہ اگانے ، تبادلہ کرنے ، ساجھاکرنے اور فروخت کرنے کا مکمل اختیاردیاگیا۔ اس میں برانڈکے نام کے علاوہ کسی خاص قسم کے بیج کاتحفظ بھی شامل ہے ۔ علاوہ ازیں ہمارا قانون بین الاقوامی معاہدے کی دفعہ 9، کی پوری طرح پابند بھی ہے ۔ اس ایکٹ کے ضابطوں کے تحت 138کسانوں /کاشت کار طبقوں کو پلانٹ جینوم سیویئرایوارڈ س سے نوازاجاچکاہے ۔ ہندوستان کوپودے کے قسموں کے تحفظ کے لئے تقریبا 16620درخواستیں موصول ہوئیں ، جن میں سے 10920 درخواستیں صرف کسانوں کی جانب سے موصول ہوئی ہیں ۔ علاوہ ازیں پی پی وی اینڈ ایف آراتھارٹی نے تقریبا 3631پودوں کی اقسام کااندراج کیاہے ان میں 1597 کسانوں سے تعلق رکھتے ہیں ۔
آئی ٹی پی جی آرایف اے کوبیج معاہدے کی حیثیت سے بھی جاناجاتاہے۔یہ خوراک اورزراعت کے لئے دنیا بھرکے پودے کے جینیاتی وسائل  کے تحفظ باہمی تبادلے اور پائیداراستعمال کے ذریعہ غذائی تحفظ کو یقینی بنانے کے لئے ایک جامع بین الاقوامی معاہدہ ہے ۔ علاوہ ازیں یہ جامع معاہدہ قومی قوانین کے مطابق کسانوں کے حقوق کو بھی تسلیم کرتاہے ۔U-5060
(Visitor Counter : 122
قبائیلی امور کی وزارت
قبائلی طلباء کے لئے قومی تعلیمی سوسائٹی  اور1 ایم 1بی فاؤنڈیشن نے ای ایم آرایسز کے اساتذہ اورطلباء کو تربیت فراہم کرنے کی غرض سے مفاہمت نامے پردستخط کئے
- پروگرام کے تحت منظم حقائق  اورمجازی یا ورچول حقائق  ہنرمندیوں کے شعبے میں تربیت فراہم کی جائے گی۔
- مفاہمت کے حصے کے طورپر آزمائشی مرحلے میں ، یہ پروگرام دوریاستوں یعنی راجستھان اوراتراکھنڈ کے ای ایم آرایسز نہیں نافذ کیاجارہاہے۔
قبائلی طلباء کے لئے قومی تعلیمی سوسائٹی  جوکہ قبائلی امورکی وزارت کے تحت ایک خود مختار ادارہ ہے ، اور1 ایم 1بی فاؤنڈیشن کے درمیان نئی دہلی کے ہیڈکوارٹرس کے مقام پر7نومبر ،2022کو مفاہمت نامے کی ایک یادداشت پردستخط کئے گئے ۔ اس مفاہمت نامے پراین ای ایس ٹی ایس کے کمشنر جناب اسیت گوپال اور1 ایم 1بی کے منیجنگ ڈائریکٹرجناب مانوسبودھ نے 1 ایم 1بی اوراین ای ایس ٹی ایس کی ٹیموں کے سامنے دستخط کئے ۔
اس پرگرام کے تحت اساتذہ اورطلباء کو منظم حقائق  اورمجازی حقائق  ہنرمندیوں کے ساتھ باصلاحیت بنایاجائے گا، جس کے لئے سی بی ایس ای کے ذریعہ شروع کیاگیا اے آر-وی آر ہنرمندیوں سے متعلق نصاب کا استعمال کیاجائے گا۔ اس پروگرام کے مقاصد میں ایکلویہ ماڈل رہائشی اسکولوںکے اساتذہ اورطلباء کے لئے تربیت اور صلاحیت سازی سے متعلق پروگراموں کا انعقاد شامل ہے ۔ مفاہمت نامے کے حصے کے طورپرآزمائشی مرحلے کے طورپر اس پروگرام کو دوریاستوں یعنی راجستھان اوراتراکھنڈ کے ای ایم آرایس میں نافذ کیاجارہاہے ۔
.
ایک ارب کے لئے دس لاکھ  اقوام متحدہ سے تسلیم شدہ بینگلورو کی ایک غیرمنافع بخش کمپنی ہے ۔ اوراسے اقوام متحدہ کی اقتصادی اور سماجی کونسل  سے ایک خصوصی مشاورتی درجہ ملاہواہے اوریہ کمپنی اقوام متحدہ کے عالمی مواصلات کے محکمے سے منسلک ہے ۔ یہ کمپنی نیتی آیوگ کے این جی او درپن پورٹل کے ساتھ رجسٹرڈ ہے ۔ ایک معتبرتنظیم ہے ۔
نافذ کرنے والی ایجنسی 1ایم 1 بی کے ساتھ ساجھیداری میں این ای ایس ٹی ایس کامقصد ای ایم آرایس کے طلباء کو قوم کی تعمیرسازی کے کام میں مصروف کرناہے ۔ اوراس مقصد کے لئے اساتذہ اورطلباء کو ابھرتی ہوئی ٹکنالوجی کے ذریعہ پیش کردہ امکانات اورمواقع کی دنیا کی سوجھ بوجھ اور سمجھ میں معاونت کرنا ہے ۔ اورانھیں منظم حقائق  اورمجازی حقائق  کے استعمال سے تخلیق کاربناناہے تاکہ بھارت میں ایک اورمیٹاورس تخلیق کیاجاسکے ۔
ارضیاتی سائنس کی وزارت
15 اور16جولائی 2020 کو گجرات، کونکن و گوا و ر وسطی مہاراشٹر میں تیز بارش کا اندیشہ
نئی دلی، 16جولائی،
ہندوستانی محکمہ موسمیات ، کے قومی موسمیاتی پیشگوئی مرکز/علاقائی موسمیاتی مرکز، نئی دلی کے مطابق:
- ٹروپوسفیرِک سطحوں پر شمالی کونکن اور اُن سے ملحق علاقوں میں ایک طوفانی ہوا کا دباؤ بنا ہوا ہے۔
- ٹروپوسفیرِک سطحوں پر تقریباً 18ڈگری شمال عرض البلد کے ساتھ ایک مشرق-مغرب شیئرزون اَپ تٹیئے گرت بنا رہا۔
اس کے علاوہ، مغربی ساحل کے ساتھ نچلی ٹروپوسفیرِک سطح پر تیز ہوا کا دباؤمرکوز ہے۔
مندرجہ بالا موسم سے متعلق صورتحال کے زیر اثر۔
- آئندہ 5 دنوں کے دوران کونکن اورگوا،وسطی مہاراشٹر اور ریاست گجرات میں کافی وسیع پیمانے پر تیز بارش کا امکان ہے۔
- کونکن و گوا اور وسطی مہاراشٹر کے الگ لگ مقامات پر آج، یعنی 15 جولائی کو تیز بارش ہوئی اورکچھ مقامات پر بھاری 16جولائی کو بھی زبردست بارش کا اندیشہ ہے۔ 15سے 17جولائی کے دوران گجرات میں بھاری بارش کا امکان ہے۔ 15 جولائی کو کونکن و گوا اور وسطی مہاراشٹر میں، 16جولائی کو گجرات اوروسطی مہاراشٹر میں بھی بھاری بارش ، ہونے کی امید ہے اور اِس کے بعد اس کی شدت میں کمی آنے کے اشارے ہیں۔
آئندہ 5 دنوں کیلئے تفصیلی پیش گوئی اور وارننگ درج ذیل ہیں:
|
|
Sub-Divisions
|
|
15 July 2020|
|
16Jul y 2020|
|
17 July 2020|
|
18 July 2020|
|
19 July 2020|
|
|
|
Rainfall at most places
|
|
Rainfall at most places
|
|
Rainfall at most
|
|
Rainfall at most
|
|
Rainfall at
|
|
Gujarat Region
|
|
with heavy to very
heavy rainfall at isolated places
|
|
with heavy to very
rainfall with extremely heavy falls at isolated
|
|
places with heavy
to very heavy rainfall at isolated
|
|
places with
heavy rainfall at isolated places
|
|
most places
with heavy rainfall at
|
|
|
|
|
|
places.
|
|
places
|
|
|
|
isolated places
|
|
Saurashtra & Kutch
|
|
Rainfall at most places with heavy rainfall at isolated places
|
|
Rainfall at most places with heavy to very rainfall with extremely heavy falls at isolated
places.
|
|
Rainfall at most places with heavy to very heavy rainfall at isolated
places
|
|
Rainfall at many places with heavy rainfall at
isolated places
|
|
Rainfall at many places
|
|
|
|
Rainfall at most places with heavy to very rainfall
|
|
Rainfall at most places with heavy to very
|
|
Rainfall at most places with heavy
|
|
Rainfall at most places with
|
|
Rainfall at most places
|
|
Konkan & Goa
|
|
at a few places with extremely heavy falls at isolated places.
|
|
heavy rainfall at isolated places
|
|
rainfall at isolated places
|
|
heavy rainfall at isolated places
|
|
with heavy rainfall
at isolated places
|
|
|
|
Rainfall at most places
|
|
Rainfall at most places
|
|
Rainfall at many
|
|
Rainfall at
|
|
Rainfall at
|
|
Madhya Maharashta
|
|
with heavy to very rainfall
at a few places with extremely heavy falls at
|
|
with heavy to very
heavy rainfall at isolated places
|
|
places with heavy
rainfall at isolated places
|
|
many places
|
|
many places with
|
|
|
|
isolated places.
|
|
|
|
|
|
|
|
نوٹ: بارش اگلے دن بھارتی معیاری وقت کے مطابق 0830تک۔
زیادہ معلومات کیلئے آئی ایم ڈی، نئی دلی کی ویب سائٹ www.imd.gov.in دیکھیں۔
بندرگاہوں، جہاز رانی اور آبی راستوں کی وزارت
جہاز رانی کے وزیرجواہر لال نہرو پورٹ ٹرسٹ بندرگاہ پر روڈ کنکریٹائزیشن پروجیکٹ کا کل افتتاح کریں گے
بندرگاہوں، جہاز رانی اور آبی گزرگاہوں کے علاوہ آیوش کے مرکزی وزیر جناب سربانند سونووال کل جواہر لال نہرو پورٹ ٹرسٹ میں روڈ کنکریٹائزیشن پروجیکٹ کا افتتاح کریں گے۔ وہ جے این پی اسپتال میں میڈیکل آکسیجن پلانٹ کا بھی آغاز کریں گے۔ وزیر موصوف بھارت ممبئی کنٹینر ٹرمینلز  میں چھوٹی بندرگاہ کے اقدام کا بھی جائزہ لیں گے۔ اس موقع پر ای او ڈی بی، ڈوارف کنٹینر، وادھون پورٹس اور دوسرے زیر تعمیر پروجیکٹوں پر پریزنٹیشنز پیش کی جائیں گی۔ بندرگاہ پر وزیر موصوف کئی اسٹیک ہولڈروں سے ملاقاتیں کریں گے۔
نوی ممبئی میں واقع جواہر لال نہرو پورٹ ٹرسٹ ہندوستان میں کنٹینر ہینڈلنگ کی نمایاں بندرگاہ ہے۔ ملک کے کل کارگو کا تقریباً 50 فیصد اس بندرگاہ کے ذریعے ہینڈل کیا جاتا ہے۔ اس بندرگاہ پر 26 مئی 1989 سے سرگرمیاں چل رہی ہیں۔ تین دہائیوں کی سرگرمی کے بعد جے این پی ٹی بلک- کارگو ٹرمنل اب ملک کی ایک بڑی کنٹینر بندرگاہ بن گیا ہے۔ جے این پی ٹی بندرگاہ دنیا کی 200 سے زیادہ بندرگاہوں سے مربوط ہے۔ یہ بندرگاہ عالمی سطح پر چوٹی کی 100 کنٹینر بندرگاہوں کی فہرست میں 33ویں نمبر پر ہے۔
سر دست جے این پی ٹی بندرگاہ پانچ ٹرمنلوں سے کارگو ہینڈل کرتی ہے۔ ان میں جواہر لال نہرو پورٹ کنٹینر ٹرمینل ، نہواشیوا انٹرنیشنل کنٹینر ٹرمینل ، گیٹ وے ٹرمینلز انڈیا پرائیویٹ لمیٹڈ ، نہواشیوا انٹرنیشنل گیٹ وے ٹرمینل  اور نئے شروع کئے گئے بھارت ممبئی کنٹینر ٹرمینلز پرائیویٹ لمیٹڈ  شامل ہیں۔ بندرگاہ میں نارمل کارگو کے لئے ایک اتھلے پانی کی برتھ کی سہولت ہے اور ایک مائع کارگو ٹرمینل ہے جس کا انتظام اے پی سی ایل-آئی او سی ایل کرتا ہے۔ چوتھا کنٹینر ٹرمینل دو مرحلوں میں تیار کیا جا رہا ہے۔ پہلے مرحلے کا کام مکمل ہو چکا ہے اور وہاں سے مال برداری کا کام شروع کر دیا گیا ہے۔ دوسرے مرحلے کی تکمیل کے ساتھ ہی اصل کام 2023-2022 میں شروع ہونے کی امید ہے۔ دوسرے مرحلے میں 2,000 میٹر لمبا پش اپ شامل ہوگا جس سے سالانہ صلاحیت میں 4.8 ملین ٹی ای یو ایس کا اضافہ ہوگا۔ جے این پی ٹی نے بین اقوامی سرمائے اور مینوفیکچرنگ کے میدان میں دنیا کے بڑے بڑے اداروں کو راغب کرنے کے لئے 277 ہیکٹر کے رقبے پر محیط کثیر پیداواری خصوصی اقصادی زون تیار کیا ہے۔ اس کے علاوہ، جے این پی ٹی وادھون میں ایک سیٹلائٹ پورٹ تیار کر رہا ہے۔ جے این پی ٹی بڑے شہروں سے کچھ دور علاقوں میں صنعت کاری کو فروغ دینے کے لئے چار خشک بندرگاہیں بھی تیار کر رہا ہے۔ یہ بندرگاہیں جالنا، وردھا، سانگلی اور ناسک میں ہوں گی۔ جے این پی ٹی نے ملک میں صنعت اور تجارت کے ایک بڑے جزو کے طور پر ایک مضبوط پوزیشن بنائی ہے اور پوری دنیا میں بلا خلل بہترین خدمات فراہم کرنے کا عزم رکھتا ہے۔